Kermis.nu - Kermis in Hulst oktober 2019
Kermis Hulst 2019 - Najaarskermis Joubertinadam bykans dolleeg | News24
Joubertinadam bykans dolleeg
DIE Joubertinadam is by-kans dolleeg en niemand is seker hoe lank daar nog water uit dié dorp se krane sal vloei nie.Hoewel die skrif reeds maande lank aan die muur was, is waterbeperkings eers onlangs ingestel.Johan van der Mescht, ’n siviele ingenieur, sê die watervlak van die Joubertinadam is tans 0.5m. “Teen die normale verbruik van 1.3Ml per dag, sal die meeste mense nog so twee dae lank water hê.“’n Verdere 50kl gaan per dag verlore weens ’n foutiewe lugklep om die hoofwaterlyn na Ravinia in Joubertina.”Talle inwoners het reeds hul huise aan watertenks en boorgate gekoppel, maar die is ook besig om droog te loop.Volgens Van der Mescht is daar nie ’n Plan B in plek nie. “Die terugspoeldam en ander drie naasliggende gronddamme is reeds opgebruik. ’n Watertenker sal help om water te voorsien, veral aan die ouetehuis, maar die vraag is, waar gaan die water vandaan kom? Die naburige dorpe - Kareedouw, Krakeel, Louterwater en Misgund - het ook nie water nie.“Die langtermyn oplossing is om die huidige dam te vergroot of om nog ’n dam stroom-af te bou. Op die stadium bid ons maar vir reën.”Intussen swyg die KouKamma-munisipaliteit soos die graf oor die waterkrisis.Geen kommentaar kon teen druktyd van die munisipaliteit verkry word nie.
Die NG Kerk in Joubertina nooi inwoners om op Sondag, 28 Mei om 11:00 met die skoonmaak van die dam te help. Ver- voer sal om 10:30 vanaf die kerk gereël word.